Aṭas i as-yeqqaren acimi ur as-semman ara i tɣiwant-a At Fliq ? Neɣ acimi i d-jebden iman-nsen seg Yiɛekkuren ? Ihi, tamsalt-a tcud ɣer trisiti, ɣef wakken i aɣ-d-nnan. ‘’Deg yiseggasen yimezwura n tmanyin, yeffeɣ-d usenfar n trisiti ɣer Uqerru Buyeɛla. Ihi, i wakken ad d-nesfaydi seg-s, nerra d tama-agi-nneɣ iwumi qqaren Aqerru.Syin, rran-aɣ d taɣiwant deg useggas 1984, wwin-aɣ trisiti deg useggas 1985. Wameg ur yelli kra i icudden ɣer yisem-agi Akerrou. Ur telli tama n dagi ɣur-neɣ i yesɛan assaɣ akked wawal-a. ha-t-an d acu yellan’’. Akka i aɣ-tt-id yefra yiwen n uɛeggal n tiddukla n yilmeẓyen n taddart-a.